11. Projektering og nedsættelse af byggeprogramudvalg til renovering af Tungelundskolen 
(Åben)
Tidl. politisk behandling BY, 25.02.20, pkt. 31
Forventet sagsgang
TM-U, BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 1 mio. kr. til 
projekterings- og rådgiverudgifter i forbindelse med renovering, opgradering og 
arealoptimering af Tungelundskolen. Anlægsbevillingen finansieres af de afsatte rådighedsbeløb på i alt 
20,8 mio. kr. til renovering af Tungelundskolen, afsat i budget 2023-26, samt tidligere års budgetter. 
Derudover skal Byrådet tage stilling til nedsættelse af et byggeprogramudvalg.
Bevillingen skal dække udgifter til bygherreomkostninger, internt rådgiverbidrag og udgifter til ekstern 
rådgivning.  
Projektet omfatter bl.a. en nødvendig bygningsrenovering, modernisering af dele af skolens undervisnings- 
og faglokaler, ombygning af skolens gamle gymnastiksal til faglokale, samling af skolens 
indskolingsklasser, SFO og førskole-SFO, etablering af CTS-anlæg ([adresse] og Styring) 
samt nedlæggelse af pavillonen ved hallen.
Da den samlede anlægssum overstiger 10 mio. kr., nedsættes et byggeprogramudvalg med politisk 
repræsentation, 
repræsentation 
fra 
Tungelundskolen 
og 
skolebestyrelsen 
samt 
forvaltningen. 
Byggeprogramudvalget skal bidrage til at løse følgende opgaver:

At renoveringsprojektet gennemføres i overensstemmelse med de politiske ønsker og mål.

At projektet justeres, så ombygningerne kan gennemføres indenfor den afsatte økonomiske ramme.

At projektets overordnede tidsplan justeres og tilrettelægges under hensynet til, at skolen er i fuld drift 
gennem hele byggeperioden. 
Processen i byggeprogramudvalget følges af en administrativ projektgruppe, der har til opgave at sørge for 
planlægningen og styringen af renoveringsprojektet samt indkalde til byggeprogramudvalget, hvis der 
opstår væsentlige ændringer undervejs i projekterings- og byggefasen.
Udbuddet af byggeopgaven tilrettelægges med henblik på udbud i fagentreprise jf. gældende politik for valg 
af entrepriseformer godkendt i Byrådet 28. april 2015. 
VURDERING
Det foreslås, at byggeprogramudvalget sammensættes på følgende måde:

Formand for Børne- og Skoleudvalget (formand for byggeprogramudvalget)

Yderligere ét medlem af Børne- og Skoleudvalget

Formand for Teknik- og Miljøudvalget

Direktør for Børn og Kultur
[adresse]: EMN-2022-02800
Dok-ID: 3481714
Sagsbehandler: abs
Byråd
28. februar 2023  19:00

Skolechefen

Lederrepræsentant fra Tungelundskolen

Repræsentant fra Skolebestyrelsen for Tungelundskolen

Arbejdsmiljørepræsentant for Tungelundskolen

Repræsentant fra [adresse].
Til byggeprogramudvalget tilknyttes en ekstern rådgiver i forbindelse med udformning og projektering af 
projektet og senere gennemførelse af byggearbejderne.
Projektet skal bidrage til en moderniseret og attraktiv skole i Thorsø, der lever op til nutidige 
bygningsmæssige standarder for undervisningsaktiviteter, pædagogik og læring. Projektet bidrager til en 
mere fleksibel indretning og bedre anvendelse af skolens undervisnings- og læringsrum.
ØKONOMI
Der søges om en anlægsbevilling på 1,0 mio. kr. til afholdelse af udgifter til bygherreomkostninger, 
forundersøgelser, projektering mm. finansieret af de afsatte rådighedsbeløb i 2022 til renovering af 
Tungelundskolen.
Det samlede udgiftsbehov er på 1,4 mio. kr. Der er i februar 2020 givet anlægsbevilling på 1,5 mio. kr. til 
udarbejdelse af en helhedsplan for skolen og projektering af byggeprogram. Heraf resterer der 0,4 mio. kr. 
Mindreforbruget skyldes, at projektet blev sat i bero efter licitation, og Byrådet bad om en ny 
projektbeskrivelse med en reduceret anlægssum. Det foreslås, at det resterende rådighedsbeløb med 
tilhørende anlægsbevilling på 0,4 mio. kr. indgår som finansiering af det videre arbejde. 
Projektets samlede anlægssum er ved budgetlægningen for 2023-26 estimeret til 22,5 mio. kr., hvoraf 1,7 
mio. kr. finansieres af forhåndstilsagn fra Realdania om tilskud til energioptimering. 
Byrådet vil medio 2023 blive præsenteret for byggeprogramudvalgets indstilling om godkendelse af 
projektforslag og anlægsbevilling til byggeriets gennemførelse. 
INDDRAGELSE
Byggeprogramudvalget vil med afsæt i Byrådets rammer konkretisere og tilrettelægge projektet. Efter 
behov nedsætter byggeprogramudvalget ad-hoc arbejdsgrupper med deltagelse af repræsentanter fra 
skolens ledelse og medarbejdere med formål at understøtte udvalget i arbejdet med projektet. 
Ejendomscentret indkalder byggeprogramudvalget til et opstartsmøde i foråret 2023. 
INDSTILLING
Direktøren for Teknik og Miljø og direktøren for Børn og Kultur indstiller til Byrådet:
1.
At byggeprogramudvalgets sammensætning godkendes
2.
At der udpeges ét medlem fra Børne- og Skoleudvalget til byggeprogramudvalget
3.
At der godkendes en anlægsbevilling på 1 mio. kr. til projekterings- og rådgiverudgifter finansieret af 
de afsatte rådighedsbeløb i 2022 til renovering af Tungelundskolen. 
BESLUTNING
Børne- og Skoleudvalget, 7. februar 2023:
Fraværende: Ulrik Bertelsen
Ad 1: Indstilles godkendt.
Ad 2: Børne- og Skoleudvalget udpeger Ulrik Bertelsen til byggeprogramudvalget.
Ad 3: Indstilles godkendt.
Teknik- og Miljøudvalget, 8. februar 2023:
Fraværende: Ingen
Ad 1 og Ad 3 indstilles godkendt
Økonomiudvalget, 21. februar 2023:
Fraværende: Ingen
Ad 1 og ad 3 indstilles godkendt.
Byrådet, 28. februar 2023:
Fraværende: Ingen
Godkendt.
Bilag
